ร้านเปิดทุกวัน 5.00-13.00 มาถึงก็ต้องรอคิวหน่อยเพราะร้านดังคนก็เยอะเป็นธรรมดา มากินร้านนี้ไม่ต้องคิดอะไรมากเพราะขายเมนูเดียว เมนูเด็ดของร้านนั่นคือ ข้าวมันไก่ทอดหนังกรอบ จะนั่งทานในร้านหรือจะสั่งกลับบ้านก็ได้ ธรรมดา 30 พิเศษ 40

ความอร่อยของร้านนี้อยู่ตรงข้ามมันที่หุงโดยใส่กระเทียมเจียวนิดพร้อมกับเนยอีกหน่อยทำให้ได้ข้าวมันที่หอมและนุ่มลิ้นเป็นที่สุด และเมื่อทานพร้อมกับไก่ทอดสูตรพิเศษที่นำไก่ไปคลุกเกลือแล้วทอดแบบ deep fries ทั้งตัวโดยไม่ได้ชุบแป้งใดๆ ทอดจนหนังไก่เปลี่ยนเป็นสีเหลืองทองทำให้ได้ไก่ทอดที่ทั้งหนังกรอบเเละเนื้อนุ้มนุ่ม พร้อมจิ้มกับน้ำจิ้มรสชาติเด็ดแล้วช่างลงตัวเสียเหลือเกิน กินๆไปคอแห้งก็ซดน้ำซุบรสชาติกลมกล่อมเข้ากันดีจริงๆ ถ้าใครชอบกินหนังก็สามารถสั่งเป็นข้าวมันหนังไก่กรอบได้ด้วยนะ

ข้อเสียนิดนึงของร้านนี้คือเป็นร้านริมถนนที่จอดรถหาค่อนข้างยากมาก ถ้าไปช่วงเทศกาลอาจจะลำบากนิดหน่อย แต่ถ้าไม่ใช่เทศกาลล่ะก็สบายๆ สามารถข้ามไปจอดในที่จอดรถของธนาคารออมสินเยื้องๆฝั่งตรงข้ามได้เลย